stanford-oval/wikipedia huggingface dataset:
Arcane

| Arcane |
| --- | --- |
 Arcanen virallinen logo
Perustuu:  Riot Gamesin League of Legendsiin
Pääosissa:  Kevin Alejandro, Jason Spisak, Hailee Steinfeld, Ella Purnell
Alkuperämaa:  Yhdysvallat Ranska
Alkuperäiskieli:  englanti
Julkaistu:  6. marraskuuta 2021
Tuotantokausia:  2
Jaksoja:  18
Ikäraja:  
Tunnuskappale:  Enemy - Imagine Dragons
Tuotanto
Tuottaja(t):  Mollie Bickley St. John, Melinda Wunsch Dilger, Nick Luddington, Ben St. John, Ash Brannon, Chris Neuhahn, Pascal Charrue, Arnaud Delord, David Dunne, Marc Merrill, Amanda Overton, Thomas Vu, Brandon Beck, Jane Chung, Jérôme Combe, Christian Linke, Alex Yee
Ohjaaja(t):  Pascal Charrue Arnaud Delord Jérôme Combe
Käsikirjoittaja(t):  Mollie Bickley St. John, Ash Brannon, David Dunne, Christian Linke, Nick Luddington, Amanda Overton, Conor Sheehy, Ben St. John, Alex Yee
Säveltäjä(t):  Alex Seaver Alexander Temple
Leikkaaja(t):  Roberto Fernandez, Gilad Carmel, Lawrence Gan, Nazim Meslem, Ivan Bilancio, Martin Jay, Benjamin Massoubre, Ernesto Matamoros, Emmanuel Pilinski, David Ian Salter
Tuotantoyhtiö(t):  Riot Games Fortiche Production
Aiheesta muualla
Virallinen sivusto
IMDb 
Arcane on televisiosarja, joka perustuu League of Legends -videopeliin. Sarja avaa pelin hahmojen taustaa, eli sijoittuu aikajanalla ennen videopelissä elettyä ajanjaksoa.  TV-sarja on saanut huimat arvostelut, ja sarja oli jopa Netflixin katsotuin tv-sarja kaksi päivää julkaisun jälkeen.
Arcane sijoittuu Runeterran universumiin, jonka keskeisiä alueita ovat Freljord, Demacia, Noxus, Ionia, Piltover, Zaun, Bilgewater, Shadow Isles, Ixtal, Shurima ja Targon.  Arcane sijoittuu näistä paikoista nimenomaan Piltoveriin ja sen alla sijaitsevaan saastuneeseen Zauniin. Jaksojen aikana seurataan vuorotellen Piltoverin ja Zaunin alueiden elämää, ja kummallakin alueella on omat päähenkilönsä. Piltoveria seuratessa keskitytään Jayce Talis -nimisen keksijän tieteellisiin läpimurtoihin ja poliittikan kentän navigointiin, kun taas Zaunin puolella päähenkilöinä ovat kapinan vuoksi orvoksi jääneet sisarukset Vi ja Powder. Kaikki kolme hahmoa esiintyvät myös League of Legends -pelissä pelattavina hahmoina.
Jaksot > Kausi 1 (2021)

| Jakso | Nimi (USA) | Nimi (Suomi) |
| --- | --- | --- |
| 101 | Welcome to the Playground | Tervetuloa leikkikentälle |
| 102 | Some Mysteries Are Better Left Unsolved" | Jotkin mysteerit saisivat jäädä ratkaisematta |
| 103 | The Base Violence Necessary for Change | Muutoksen vaatima väkivalta |
| 104 | Happy Progress Day! | Hyvää Edistyspäivää! |
| 105 | Everybody Wants to Be My Enemy | Kaikki tahtovat olla vihollisiani |
| 106 | When These Walls Come Tumbling Down | Kun muurit murtuvat |
| 107 | The Boy Saviour | Pelastajapoika |
| 108 | Oil and Water | Öljy ja vesi |
| 109 | The Monster You Created | Hirviö, jonka loit |
Hahmot > Jayce Talis

Jayce Talis on Piltoverin nuori, hyväsydäminen ja nerokas keksijä. Hänen tarinansa alkaa jo ensimmäisessä jaksossa, kun Vi, Powder, Mylo ja Claggor murtautuvat hänen asuntoonsa ja sattumalta löytävät Jaycen uusimman keksinnön. Tässä vaiheessa taian ja tieteen avulla rakennetut pallot ovat vielä vaarallisen varhaisessa vaiheessa, ja ne räjäyttävät Jaycen työhuoneen. Samassa jaksossa nähdään myös, että Caitlyn ja Jayce ovat jo tässä vaiheessa ystäviä keskenään, vaikka Caitlyn on selkeästi vielä lapsi.
Hahmot > Silco

Silco on suurimmaksi osaksi hyvin perinteinen valtaa tavoitteleva antagonisti, mutta Powderin jäätyä hetkeksi yksin ilman siskoaan, Silco ottaa tämän siipensä suojaan ja kasvattaa hänet kuin omana tyttärenään. Samoihin aikoihin Silco nousee valtaan ja Zaunin asukkaat saavat käsiinsä mysteeristä liilaa ainetta nimeltään shimmer. Shimmer tekee käyttäjästä yliluonnollisen vahvan, ja moni Zaunin asukas addiktoituu aineeseen. Silco käyttää ainetta vallan ylläpitämiseen ja puhuu myös kapinasta Piltoveria vastaan.
Hahmot > Vi

Vi, eli Violet, on sarjan alkaessa Vanderin adoptoitu tytär. Hänen vanhempansa kuolivat Vanderin johtamassa kapinassa Piltoveria vastaan, ja hänellä on erityisen huolehtiva suhde nuoreen siskoonsa Powderiin. Hän on Vanderin adoption kautta isosisko myös Mylolle ja Claggorille.
Hahmot > Powder / Jinx

Powder on Vin sisko. Hän on nuorin ja siten kokemattomin neljästä adoptoidusta sisaruksesta. Mylo usein syyttää häntä kaiken pilaamisesta ja huomauttaa tämän olevan "jinx", eli kirous tai pahan onnen tuoja. Powder yrittää jatkuvasti kehitellä itsepuolustukseen tarkoitettuja pommejaan, jotka eivät kuitenkaan koskaan vaikuta toimivan. Vi rohkaisee Powderia jatkamaan niiden kehittelyä ja nuhtelee usein Mylota ilkeistä kommenteistaan.
Hahmot > Viktor

Viktor sai Zaunissa syntyneelle epätavallisen mahdollisuuden siirtyä Piltoveriin tutkijaksi, kun Heimderdinger huomasi hänen lahjakkuutensa. Kuultuaan Jaycen taian ja tieteen yhdistämisen läpimurrosta, Viktor ehdotti Jaycelle kumppanuutta.
Hahmot > Mel Medarda

Mel on peräisin pohjoisessa sijaitsevalta Noxus-nimiseltä alueelta. Kun hänen äitinsä tulee käymään Piltoverissa, käy ilmi, että hänet karkotettiin, koska hän oli liian hyväsydäminen, eikä äiti kestänyt tehdä karuja ja väkivaltaisia päätöksiä Melin edessä. Vierailun aikana Melin äiti pyytää häntä palaamaan takaisin Noxukseen, mutta tämä kieltäytyy.
Hahmot > Vander

Vander on Silcon veli, ja hallitsee Zaunia isällisesti ennen Silcon vallankaappausta. Hän on kertomansa mukaan johtanut monia Zaunin asukkaita kapinaan Piltoveria vastaan, ja adoptoinut sen jälkeen ainakin Mylon, Claggorin, Powderin ja Vin näiden jäätyä orvoiksi.
Hahmot > Caitlyn Kiramman

Caitlyn on Piltoverin ylemmistösukua, mutta päättää nuorena aikuisena kapinoida vanhempiensa toiveita vastaan ja ryhtyä enforceriksi, eli poliisiksi ja sotilaaksi, mutta häntä ei hienostonaisena oteta aina tosissaan erinomaisista aseenkäsittelykyvyistään huolimatta. Hän on myös kiinnostunut salapoliisityöstä, mutta hänen esimiehensä pelkää korruptoitumisensa paljastuvan, eikä siksi anna Caitlynin tutkia Zaunin tilannetta tarkemmin. Caitlyn kuitenkin päättää tutkia asiaa, ja päästää Vin vankilasta saadakseen lisätietoa. Caitlyn ja Vi ystävystyvät Zaunissa ollessaan, ja sarjassa heidän välillään vihjaillaan olevan jopa romanttisia tunteita.
Hahmot > Heimerdinger

Heimerdinger on yordle, eli pieni ja karvainen olento. Hän on yli 800 vuotta vanha tiedemies Piltoverissa.
Hahmot > Ekko

Ekko on sarjan alussa pieni mekaanikkopoika, joka viettää aikaa panttilainaamon tyyppisessä kaupassa Zaunissa. Vanderin kuoleman jälkeen hän perustaa Zaunin asukkaille turvallisen paikan asua, ja johtaa lentävillä laudoilla liikkuvaa Firelights-liikettä.
Hahmot > Sky

Sky on Viktorin ihailija, joka koittaa pelastaa Viktorin tämän koettaessa parantaa itseään Hextechin avulla. Sky ei kestä Hextech coren valtavaa voimaa, ja muuttuu tuhkaksi. Viktor kokee valtavia omatunnontuskia Skyn kuolemasta.
Ääninäyttelijät

| Hahmo | Ääninäyttelijä | Suomenkielisessä |
| --- | --- | --- |
| Jayce | Kevin Alejandro | Osku Ärilä |
| Silco | Jason Spisak | Arttu Kapulainen |
| Pim | Jason Spisak | Valtteri Turunen |
| Vi | Hailee Steinfeld | Camilla Bäckman |
| Nuori Vi | Hailee Steinfeld | Hanna Mönkäre |
| Viktor | Harry Lloyd | Juha Varis |
| Mel Medarda | Toks Olagundoye | Ilona Chevakova |
| Vander | J. B. Blanc | Heikki Sankari |
| Bolobok | J. B. Blanc | Pasi Ruohonen |
| Marcus | Remy Hii | Eero Ojala |
| Herra Kiramman | Remy Hii | Jari Salo |
| Hoskel | Dave B. Mitchell | Markku Huhtamo |
| Harold | Dave B. Mitchell | Markku Huhtamo |
| Verne | Dave B. Mitchell | Pasi Ruohonen |
| Vankilanjohtaja Buckley | Dave B. Mitchell | Pasi Ruohonen |
| Sevika | Amirah Vann | Kristina Vahvaselkä |
| Apteekkari | Amirah Vann | Katja Aakkula |
| Powder | Mia Sinclair Jenness | Saana Norra |
| Nuori Powder | Mia Sinclair Jenness | Hertta Luoma |
| Caitlyn | Katie Leung | Anni Kajos |
| Nuori Caitlyn | Molly Harris | Anni Kajos |
| Deckard | Josh Keaton | Jon-Jon Geitel |
| Komea Man | Josh Keaton | Jon-Jon Geitel |
| Salo | Josh Keaton | Martti Manninen |
| Jinx | Ella Purnell | Sinna Virtanen |
| Heimerdinger | Mick Wingert | Antti Pääkkönen |
| Elora | Erica Lindbeck | Hanna Mönkäre |
| Sky | Kimberly Brooks | Hanna Mönkäre |
| Mylo | Yuri Lowenthal | Henri Piispanen |
| Amara | Salli Saffioti | Katja Aakkula |
| Rouva Kiramman | Abigail Marlowe | Katja Aakkula |
| Renni | Abigail Marlowe | Rosanna Kemppi |
| Ekko | Reed Shannon | Amos Brotherus |
| Claggor | Roger Craig Smith | Oskari Tamminen |
| Singed | Brett Tucker | Juhani Rajalin |
| Kersantti Billingsworth | Brett Tucker | Henri Piispanen |
| Shoola | Mara Junot | Rosanna Kemppi |
| Jules | Mara Junot | Rosanna Kemppi |
| Grayson | Shohreh Aghdashloo | Carla Rindell |
| Nuori Ekko | Miles Brown | Valo Eklund |
| Benzo | Fred Tatasciore | Jari Härkönen |
| Mestarinikkari | Fred Tatasciore | Antti Pääkkönen |
| Huck | Bill Lobley | Petrus Kähkönen |
| Thieram | Joe Zieja | Valtteri Lehtinen |
| Roteva kätyri | Robin Atkin Downes |  |
| Ximena | Krizia Bajos | Karolina Blom |
| Babette | Mira Furlan | Karolina Blom |
| Nuori Jayce | Faustino Duran | Ohto Heiskanen |
| Nuori Viktor | Edan Hayhurst | Ohto Heiskanen |
| Ren | Sophia Jeffords | Hertta Luoma |
| Finn | Miyavi | Martti Manninen |
| Nuori Mel | Imogen Faires | Iris Kovalainen |
| Ambessa | Ellen Thomas | Sanna Saarijärvi |
| Jericho | ? | Pasi Ruohonen |
| Scar | ? | Jon-Jon Geitel |
| Insert | ? | Osku Ärilä |
| Et | ? | Osku Ärilä |
Raimo Jussila

| Raimo Jussila |
| --- | --- |
 Raimo Jussila
Henkilötiedot
Syntynyt: 1943 
Kansalaisuus:  suomalainen
Ammatti:  leksikografi, päätoimittaja
Siviilisääty:  naimisissa
Raimo Jussila (s. 1943) on suomalainen filosofian lisensiaatti ja tietokirjailija. Jussila on toiminut Sanakirjasäätiössä Himangan murteen sanastajana ja leksikografina, Kotimaisten kielten tutkimuskeskuksen suunnittelupäällikkönä, sanaston tutkijana ja sanakirjantoimittajana sekä Suomen tietokirjailijat ry:n toiminnanjohtajana. Hän on julkaissut useita teoksia etenkin murretutkimuksen alalta. Jussila on toiminut aiemmin myös Bibliophilos-lehden päätoimittajana.
Teoksia

Kalajoen murretta.  Helsinki:  Kotimaisten kielten tutkimuskeskus, 1984.
Koivusalo, Esko & Jussila, Raimo (toim.): Ruotzin Waldacunnan Laki.  Helsinki:  WSOY, 1984.
Suomen murteiden sanakirja 1.  Suomen murteiden sanakirja 2 (toimituksen jäsen).  Helsinki:  Kotimaisten kielten tutkimuskeskus ja Valtion painatuskeskus, 1985, 1988.
Jussila, Raimo (toim.): Inkeroismurteiden käänteissanasto.  (R. E. Nirvin Inkeroismurteiden sanakirjan aineistosta)  Helsinki:  Kotimaisten kielten tutkimuskeskus, 1986.
Jussila, Raimo & Nikunen, Erja & Rautoja, Sirkka: Suomen murteiden taajuussanasto. A Frequence Dictionary of Finnish Dialects.  Helsinki:  Kotimaisten kielten tutkimuskeskus, 1992.
Himangan murteen sanakirja.  Helsinki:  Kotimaisten kielten tutkimuskeskus, 1993.
Jussila, Raimo & Länsimäki, Maija: Se siitä. Suomen kielen seksisanakirja.  Helsinki:  WSOY, 1994.
Jussila, Raimo & Kalalahti, Aulikki & Kokko, Ulla (toim.): Tietokirja 1997.  Helsinki:  Suomen tietokirjailijat ry, 1997.
Vanhat sanat: Vanhan kirjasuomen ensiesiintymiä.  (Suomalaisen Kirjallisuuden Seuran toimituksia 696. Kotimaisten kielten tutkimuskeskuksen julkaisuja 101)  Helsinki:  Suomalaisen Kirjallisuuden Seura: Kotimaisten kielten tutkimuskeskus, 1998.  ISBN 951-746-008-2
Punttila, Matti & Jussila, Raimo (toim.): Pipliakielestä kirjasuomeksi.  Helsinki:  Kotimaisten kielten tutkimuskeskus, 2000.
Jussila, Raimo & Kalalahti, Aulikki & Rautoja, Sirkka (toim.): Tieto ja Kirja.  Helsinki:  Suomen tietokirjailijat ry, 2001.
Jussila, Raimo & Länsimäki, Maija: Aina mielessä.  Helsinki:  WSOY, 2002.
Atlas Linguarum Fennicarum. Itämerensuomalainen kielikartasto. ALFE I. Atlas Linguarum Fennicarum. Itämerensuomalainen kielikartasto. ALFE 3 (toimituksen jäsen).  Helsinki:  Suomalaisen Kirjallisuuden Seura ja Kotimaisten kielten tutkimuskeskus, 2004, 2010.
Hiidenmaa, Pirjo & Jussila, Raimo & Nissinen, Annika (toim.): Hyvä kirja.  Helsinki:  Suomen tietokirjailijat ry, 2006.
Jussila, Raimo & Ojanen, Eero & Tuominen, Taija (toim.): Tieto kirjaksi.  Helsinki:  Kansanvalistusseura, 2006.
Kalevalan sanakirja.  Helsinki:  Otava, 2009.
Jussila, Raimo & Länsimäki, Maija: Seksisanat. Suuri suomalainen seksisanakirja.  Espoo:  Prometheus, 2010.
Muistisanat.  Omakustanne, 2023.
Kirjasanat. Kirja-alan sanakirja.  Tampere:  Vastapaino, 2024.
Aiheesta muualla

Raimo Jussila teki Kalevalan sanakirjan, Kirjastokaista-video
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Suomi (KANTO)  Yhdysvallat  Ruotsi  Alankomaat 
Muut:  IdRef
Edmund Pevensie

| Edmund Pevensie |
| --- | --- |
Luoja(t):  C. S. Lewis
Näyttelijä(t):  Skandar Keynes
Ensi- esiintyminen:  Velho ja leijona (romaani, 1950) Velho ja leijona (elokuva, 2005)
Viimeinen esiintyminen:  Narnian viimeinen taistelu (romaani, 1956) Kaspianin matka maailman ääriin (elokuva, 2010)
Henkilötiedot
Suhteet
Sisarukset:  Peter Pevensie Susan Pevensie Lucy Pevensie
Serkut:  Eustace Ruikku
Infobox OKVirheellinen NIMI-arvo: 
Edmund Pevensie on kuvitteellinen hahmo C. S. Lewisin Narnian tarinat -kirjasarjassa. Hän on yksi yksi sisaruksista, jotka löytävät Narnian romaanissa Velho ja leijona. Narniassa Edmund tunnetaan myöhemmin nimellä kuningas Edmund Oikeamielinen (filmatisoinnissa Edmund Jalo, engl. King Edmund the Just). Velhon ja leijonan lisäksi Edmund on tärkeässä osassa kirjoissa Prinssi Kaspian ja Kaspianin matka maailman ääriin sekä pienemmässä roolissa kirjoissa Hevonen ja poika sekä Narnian viimeinen taistelu.
Vuonna 2005 ensi-iltansa saaneessa elokuvassa Velho ja leijona Edmundia näyttelee Skandar Keynes. Elokuvan lopussa aikuisen kuningas Edmundin roolissa esiintyy Mark Wells. Keynes jatkoi roolissa elokuvissa Narnian tarinat: Prinssi Kaspian (2008) ja Narnian tarinat: Kaspianin matka maailman ääriin (2010).
Rooli

Edmund löytää tien Narniaan seuraamalla sisartaan Lucya. Pahaksi onneksi ensimmäinen Edmundin kohtaama henkilö Narniassa on valkea velho Jadis, joka hallitsee Narniaa väärin valtuuksin. Velho lupaa tehdä Edmundista Narnian prinssin, jos hän tuo sisarensa velhon luokse. Edmund joutuu velhon pauloihin ja pettää sisaruksensa, joutuen kuitenkin itse velhon vangiksi. Aslan-leijona uhraa henkensä pelastaakseen Edmundin. Edmund katuu tekojaan ja Aslan antaa hänelle anteeksi. Aslanin kannattajat voittavat sodan valkeaa velhoa vastaan ja Aatamin pojat ja Eevan tyttäret voivat nousta valtaistuimelleen. Edmund Oikeamielinen/Jalo hallitsee Narniaa yhdessä sisarustensa Lucy Uljaan, ylikuningas Peter Suuren ja Susan Lempeän kanssa.
Progressiivinen allianssi

| Progressiivinen allianssi |
| --- | --- |
   Maa, jossa on Progressiivisen allianssin jäsenjärjestö   Maa, jossa Progressiivisen allianssin jäsenjärjestö on hallituksessa       (tilanne helmikuussa 2021)
Perustettu:  22. toukokuuta 2013  Leipzig  Saksa
Tyyppi:  sosiaalidemokraattisten, demokraattisten ja edistyksellisten poliittisten puolueiden ja järjestöjen verkosto
Päämaja:   Berliini  Saksa
Toiminta-alue:  maailmanlaajuinen
Jäsenet:  73
Päätöksentekoelin:  Progressiivisen allianssin kongressi
Aiheesta muualla
progressive-alliance.info
Infobox OKVirheellinen NIMI-arvo: 
Progressiivinen allianssi (engl. Progressive Alliance, lyh. PA) on sosiaalidemokraattisten, demokraattisten ja edistyksellisten poliittisten puolueiden ja yhdistysten kansainväinen yhteistyöjärjestö, joka perustettiin keväällä 2013 Leipzigissa, Saksassa maan sosiaalidemokraattisen puolueen aloitteesta.lähde? Allianssi muodostettiin vaihtoehtona Sosialistiselle internationaalillelähde?, josta monet ovat sittemmin eronneet ja liittyneet Progressiiviseen allianssiin, jossa on 73 jäsentä ja 28 liitännäiskumppania. Suomen sosialidemokraattinen puolue on allianssin perustajajäsen.lähde?
Aiheesta muualla

Progressive Alliance (englanniksi)
Uusi demokraattinen puolue (Kanada)

| Uusi demokraattinen puolue New Democratic Party Nouveau parti démocratique |
| --- | --- |
  
Perustettu:  3. elokuuta 1961
Johto:   Jagmeet Singh 
Ideologia:  sosiaalidemokratia
Poliittinen kirjo:  keskusta-vasemmisto
Edustajainhuone:  24 / 338
Senaatti:  0 / 105
Kansainväliset jäsenyydet:  – Sosialistinen internationaali
Kotisivu:  www.ndp.ca
Infobox OKNimi-testi OK: 
Kanadan uusi demokraattinen puolue (NDP, engl. New Democratic Party, ransk. Nouveau parti démocratique, NPD) on Kanadassa toimiva poliittinen puolue. Se perustettiin vuonna 1961 yhdistämällä Co-operative Commonwealth Federation (CCF) ja Canadian Labour Congress (CLC). Sosialidemokraattisia ja demokraattis-sosialistisia piirteitä omaava puolue on Sosialistinen internationaali -järjestön jäsen.
Vuoden 2006 vaaleissa NDP sai äänienemmistön Manitoban provinssissa ja johtaa alueellista hallitusta. Aiemmin se on johtanut myös Saskatchewanin, Brittiläisen Kolumbian, Ontarion ja Yukonin hallituksia. Vuoden 2011 vaaleissa puolue nousi toiseksi suurimmaksi ja siten viralliseksi oppositiopuolueeksi. Seuraavissa vuoden 2015 vaaleissa Uusi demokraattinen NDP putosi jälleen kolmanneksi suurimmaksi puolueeksi.
Vaalitulokset

| vuosi | valitut | äänet> lukumäärä | äänet> osuus |
| --- | --- | --- | --- |
| 1962 | 19 / 265 | 1 044 754 | 13,57 % |
| 1963 | 17 / 265 | 1 044 701 | 13,24 % |
| 1965 | 21 / 265 | 1 381 658 | 17,91 % |
| 1968 | 22 / 264 | 1 378 263 | 16,96 % |
| 1972 | 31 / 264 | 1 725 719 | 17,83 % |
| 1974 | 16 / 264 | 1 467 748 | 15,44 % |
| 1979 | 26 / 282 | 2 048 988 | 17,88 % |
| 1980 | 32 / 282 | 2 150 368 | 19,67 % |
| 1984 | 30 / 282 | 2 359 915 | 18,81 % |
| 1988 | 43 / 295 | 2 685 263 | 20,38 % |
| 1993 | 9 / 295 | 933 688 | 6,88 % |
| 1997 | 21 / 301 | 1 434 509 | 11,05 % |
| 2000 | 13 / 301 | 1 093 748 | 8,51 % |
| 2004 | 19 / 308 | 2 116 536 | 15,7 % |
| 2006 | 29 / 308 | 2 588 200 | 17,5 % |
| 2008 | 37 / 308 | 2 517 075 | 18,2 % |
| 2011 | 103 / 308 | 4 508 474 | 30,63 % |
| 2015 | 44 / 338 | 3 441 409 | 19,7 % |
Aiheesta muualla

Wikimedia Commonsissa on kuvia tai muita tiedostoja aiheesta .
Uusi demokraattinen puolue (englanniksi, ranskaksi)
Rekisteröidyt Kanadan puolueet
Animal Alliance Environment Voters Party of Canada | 
Bloc Québécois | 
Canadian Action Party | 
Christian Heritage Party of Canada | 
First Peoples National Party of Canada | 
Kanadan kommunistinen puolue | 
Kanadan konservatiivipuolue | 
Kanadan liberaalipuolue | 
Kanadan vihreä puolue | 
Libertarian Party of Canada | 
Marijuana Party of Canada | 
Neorhino.ca | 
Uusi demokraattinen puolue | 
Newfoundland and Labrador First Party | 
People's Political Power of Canada | 
Progressive Canadian Party | 
Western Block Party | 
Work Less Party
Roletten piirikunta

Roletten piirikunta (engl. Rolette County) on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 12 187 vuonna 2020. Piirikunnan hallintokeskus on Rollan kaupunki, ja suurin asutuskeskus on Belcourt. Piirikunta on perustettu vuonna 1914.
Väestö

Vuoden 2020 väestönlaskennassa Roletten piirikunnan asukasluku oli 12 187. Arvion mukaan asukkaista alkuperäisasukkaita on 77,4 %, valkoisia 18,5 %, mustia 0,5 % ja aasialaisia 0,3 %. Asukkaista 3,2 % kuuluu kahteen tai useampaan rotuun. 7,0 % asukkaista puhuu kotonaan jotain muuta kieltä kuin englantia ja 0,8 % asukkaista on syntynyt ulkomailla.
Politiikka

Roletten piirikunta on yksi Pohjois-Dakotan kahdesta säännöllisesti demokraatteja äänestävästä piirikunnasta Sioux’n piirikunnan ohella. Vuoden 2024 presidentinvaaleissa demokraatti Kamala Harris sai 63,0 % piirikunnan äänistä ja republikaani Donald Trump 35,0 %.
Aiheesta muualla

Kuvia tai muita tiedostoja aiheesta Roletten piirikunta Wikimedia Commonsissa
Kultasuklaa

Kultasuklaan toimitilat sijaitsivat Iittalan lasimuseon takana punaisessa rakennuksessa.
Kultasuklaan minttusuklaata.
Kultasuklaa oli käsin tehtyä suklaata valmistanut suomalainen yritys. Sen tehdas sijaitsi Iittalassa lasikeskuksen yhteydessä. Ensimmäinen myymälä avattiin tehtaan yhteyteen vuonna 1991. Kesäkuussa 2024 taustayhtiö Arctic Kultasuklaa Oy hakeutui konkurssiin kaakaon hinnan rajun nousun ja suklaatuotteiden kysynnän vähentymisen vuoksi. Myös keväällä 2024 tehty päätös nostaa makeisten ja suklaan arvonlisäveroa 14 prosentista 25,5 prosenttiin vaikutti näkymien heikentymiseen.
Kultasuklaa valmisti kuluttajille tarkoitettujen tavallisten suklaatuotteiden lisäksi tilauksesta liikelahjoja, logosuklaita ja käsinkirjailtuja suklaita. Kultasuklaalla oli myymälä Iittalan lisäksi Helsingin Vanhassa kauppahallissa sekä satoja jälleenmyyjiä ympäri Suomen. Yrityksellä oli myös verkkokauppa. Liikevaihto oli vuonna 2017 1,27 miljoonaa euroa ja henkilökuntaa 11.
Aiheesta muualla

Yrityksen sivusto (Internet Archive 11.1.2024)
Sveitsin vihreä liberaalipuolue

| Sveitsin vihreä liberaalipuolue> Grünliberale Partei (de) Parti vert’libéral (fr) Partito Verde-Liberale (it) Partida Verda-Liberala (rm) |
| --- | --- |
  
  
  
Perustettu:  19. heinäkuuta 2007
Puheenjohtaja:  Jürg Grossen
Ideologia:   vihreä liberalismi  liberalismi 
Poliittinen kirjo:  keskusta
Värit:  vihreä
Kansallisneuvosto:  16 / 200 (2023)
Valtioneuvosto:  0 / 46 (2023)
Kansainväliset jäsenyydet:  – ALDE
Nuorisojärjestö:  Sveitsin nuoret vihreät liberaalit
Kotisivu:  vertliberaux.ch
Infobox OKNimi-testi OK: 
Sveitsin vihreä liberaalipuolue on sveitsiläinen puolue, joka irtautui Sveitsin vihreistä vuonna 2007. Liikehdintä alkoi Zürichissä ja sen tarkoitus oli edistää nimenomaan vihreää liberalismia, joka muilta puolueilta puuttui..
Puolueella on paikallistoimintaa 19 Sveitsin kantonissa, jotka ovat Aargau, Basel-Landschaft, Basel-Stadt, Bern, Fribourg,Geneve, Glarus, Graubünden, Luzern, Neuchâtel, Sankt Gallen, Schaffhausen, Schwyz, Solothurn, Ticino, Thurgau, Vaud, Zug ja Zürich.
Näkemyksiä

Puolue kannattaa vapaita markkinoita ja Sveitsin kilpailukyvyn pitämistä mahdollisimman korkealla niin, että maasta tulisi cleantechin ykkösmaa.
Kahdenvälisiä suhteita EU:n kanssa tulee vaalia ja syventää, ja puolue tunnustaa EU:n aikaansaaman rauhan mantereella. Puolueen kanta unioniin liittymisestä on kuitenkin vaitonainen eikä halua jäseneksi suoraan kielletä tai kannateta..
Loppuvuodesta 2013 puolue teki parlamentaarisen aloitteen, jossa vaadittiin samaa sukupuolta oleville avioliitto-oikeutta ja täten myös tasavertaisempaa verotusta. Vaadittavat lakimuutokset ovat kuitenkin kestäneet odotettua kauemmin, sillä niihin kuuluu mm. hedelmöityshoitojen salliminen naispareille sekä lesken eläkkeen määritteleminen, ja asiasta päästään äänestämään parlamentin ylä- ja alahuoneessa todennäköisesti talven 2020 aikana. Tämän jälkeen on tarkoitus vielä pitää kansanäänestys..
Sioux’n piirikunta (Pohjois-Dakota)

Sioux’n piirikunta (engl. Sioux County) on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 3 898 vuonna 2020. Piirikunnan hallintokeskus on Fort Yatesin kaupunki, ja suurin asutuskeskus on Cannon Ball. Piirikunta on perustettu vuonna 1914.
Väestö

Vuoden 2020 väestönlaskennassa Sioux’n piirikunnan asukasluku oli 3 898. Arvion mukaan asukkaista alkuperäisasukkaita on 81,0 %, valkoisia 13,0 %, mustia 0,8 % ja aasialaisia 0,2 %. Asukkaista 5,0 % kuuluu kahteen tai useampaan rotuun. 7,3 % asukkaista puhuu kotonaan jotain muuta kieltä kuin englantia ja 0,1 % asukkaista on syntynyt ulkomailla.
Politiikka

Sioux’n piirikunta on yksi Pohjois-Dakotan kahdesta säännöllisesti demokraatteja äänestävästä piirikunnasta Roletten piirikunnan ohella. Vuoden 2024 presidentinvaaleissa demokraatti Kamala Harris sai 68,6 % piirikunnan äänistä ja republikaani Donald Trump 29,9 %.
Aiheesta muualla

Kuvia tai muita tiedostoja aiheesta Sioux’n piirikunta (Pohjois-Dakota) Wikimedia Commonsissa